19/10/2009 | Administración Autonómica
Xunta de Galicia
Consellería de Economía e Industria
Departamento Territorial da Coruña
Expediente número IN407A 275/2006

Resolución do 23 de setembro de 2009, do Departamento Territorial da Consellería de Economía e Industria de A Coruña, de autorización administrativa, aprobación do proxecto de execución e declaración de utilidade pública, en concreto, da instalación eléctrica nos concellos de Cesuras e Oza dos Ríos (N.º Expte. IN407A 275/2006). Visto o expediente para outorgamento de autorización administrativa, aprobación do proxecto de execución e declaración de utilidade pública, en concreto, das instalacións que a continuación se detallan: Solicitante: Unión Fenosa-Distribución, S. A. Enderezo social: Avda. de Arteixo, 171 - A Coruña. Denominación: Modificado 1. L. M. T., C. T., R. B. T., Salto de Mangoño. Situación: Cesuras e Oza dos Ríos. Características técnicas: Liña eléctrica de media tensión aérea (L. M. T. A.) a 15/20 kV, con condutor tipo LA-56/54,6 mm 2, de 0,444 km, coa orixe no apoio n.° 108 da liña de media tensión BEG-706, tramo entre a derivación a C. T. Mangoño (Expte.32.022) e derivación a C. T. Mandaio (Expte.33.090) e final no C. T. Salto de Mangoño proxectado. Centro de transformación (C. T.) intemperie, de potencia de 50 kVA, e relación de transformación de 15/0,4-0,23 kV. Rede de baixa tensión, coa orixe no C. T. proxectado, mediante condutores tipo RZ, e apoios de formigón, dunha lonxitude total de 290 m. Concellos de Cesuras e Oza dos Ríos. Resultan os seguintes feitos: Primeiro. –A petición someteuse a información pública por acordo do 27 de xuño de 2008, de la Delegación Provincial, publicada no DOG do 29 de agosto de 2008, no BOP de A Coruña do 26 de xullo de 2008 e no xornal El Ideal Gallego de 18 de xullo de 2008, en aplicación do Real Decreto 1955/2000, do 1 de decembro, polo que se aproba o regulamento de aplicación da Lei 54/1997, do 27 de novembro, do sector eléctrico. Así mesmo practicouse notificación individual ós afectados. Segundo. –Dentro do prazo establecido foron presentadas alegacións por: Dona Dolores Marina Patricia Valle Bolinaga Enajas, propietaria do predio n.° 6, manifesta que se opón ao voo da liña porque considera que non se ten en conta os usos de la finca, como las afecciones que ten na actualidade. A predio é un ben de natureza urbana e linda con viais de uso público. Desta alegación se Ile deu traslado á empresa solicitante, manifestando Unión Fenosa Distribución, S. A., o seguinte: Que o uso actual do predio, labradío, non é incompatible coa servidume, fai mención aos dereitos do dono do predio servinte, art. n.° 58 da Lei 54/1997 de 27 de novembro, do Sector Eléctrico. O proxecto realizouse conforme ao Decreto 3151/68, de 28 de novembro, R. T. L. E. A. T., sen que existan limitacións nin prohibicións que impidan o establecemento da servidume. O encargado de valorar os prexuízos ocasionados no predio, será no seu momento Xurado de Expropiación de Galicia. FUNDAMENTOS DE DEREITO Primeiro. –O Departamento Territorial da Consellería de Economía e Industria de A Coruña é competente para resolver este expediente con fundamento no Estatuto de Autonomía de Galicia, no Real Decreto 2563/1982, do 24 de xullo, sobre traspaso de funcións e servizos da Administración do Estado á Comunidade Autónoma galega en materia de industria, enerxía e minas, e no exercicio das competencias atribuídas polo Real Decreto 1955/2000 e polo Decreto 36/2001, do 25 de xaneiro (DOG do 16-2-2001). Segundo. –No expediente cumpríronse os trámites que sinala o artigo 53 da citada Lei 54/1997, e os regulamentos ordenados no Título VII do Real decreto 1955/2000, do 1 de decembro, que regula o procedemento de autorización de instalacións de enerxía eléctrica. Ademais cumpre sinalar que non corresponde a esta fase do procedemento o realizar as valoracións derivadas dos prexuízos que aos afectados lles ocasione o trazado desta liña eléctrica, xa que iso é competencia do Xurado da Expropiación de Galicia, logo de que ao expediente se incorporen a acta previa á ocupación e as follas de aprecio coas valoracións contraditorias que presenten as partes. De acordo co que antecede e no exercicio das competencias atribuídas RESOLVE: Autorizar, aproba-lo proxecto de execución e declarar de utilidade publica, en concreto, das devanditas instalacións, nas que as características axustaranse en tódalas súas partes ás que figuran no proxecto, e ás condicións técnicas e de seguridade establecidas nos regulamentos de aplicación. Esta autorización outorgase sen prexuizo das concesións e autorizacións que sexan necesarias, de acordo con outras disposicións que resulten aplicables, e en especial as relativas á ordenación do territorio e ao medio ambiente. As instalacións executaranse nun prazo non superior a un ano, contados a partir da data desta resolución. A declaración de utilidade pública leva implícita a necesidade de ocupación dos bens ou de adquisición dos dereitos afectados e implica a urxente ocupación ós efectos do artigo 52 da Lei de Expropiación. Contra a presente resolución poderáse interpoñer recurso de alzada ante o Excmo. Sr. conselleiro de Economía e Industria no prazo de un mes, contado a partir do día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. A Coruña, 23 de setembro de 2009. Tristana Moraleja Gómez Xefa Territorial da Coruña